Ribe Stifts Adresseaviser, 1840-11-24
(Jndsendt.)¬ J sidste Avis er det under Overskrift "Jndsendte, men uden Navns Underskrift - anbefalet Vælgerne i Ribe, til det forestaaende Valg af en Stænderdeputeret, at see sig om blandt andre Valgdistricters Valgbare, fordi Ribe ikke selv besidder nogen Valgbar, som den kan beære med sin Tillid. Jndsenderne – eller Jndsenderen - have derhos opstillet nogle Valgeandidater, om hvem det forsikkres: at de ere fuldkommen qvalificerede til at beklæde en Stænderdeputerets Post, og at vælgerne ikke ville finde sig skuffede, naar de vælge en af dem. Nærværende Jndsender troer vel, at den Mening: at Ribe ikke besidder nogen Valgbar, som Byen med Tillid kunde kaare til sin Repræsentant i Stænderforsamlingen, grunder sig paa overspændte Begreber, om hvad der almindeligviis bør fordres af en Stænderdeputeret, ligesom jeg og troer, at naar det blot Lunde lykkes hvert enkelt Valgdistrict, virkeligen at udkaare den dygtigste af sine egne Candidater, da skulde Repræsentationen i det Hele, ikke blot blive tilfredsstillende, men endog meere hensigtsvarende, end naar det hyppig indtraf, at Valgdistricterne søge sig Candidater langt borte fra, selv om disse uden Spørgs ren, maal besad større almindelig Dygtighed end deres egne. -Men, at kunne gjøre sit Valg i en større Kreds er upaatvivlelig en Fordeel, som ikke maa agtes ringe, og naar Nogen paatager sig, at henvende Vælgernes Opmærisomhed paa dygtige fremmede Valgeandidater, saa er dette Foretagende visselig ikke uden Fortjeneste, dersom det skeer paa en hensigtsmæssig Maade. Jeg troer derimod ikke, at hiint Forslag til Vælgerne i Ribe er saaledes beskaffent, at de med Skiel kunne tage noget synderligt Hensyn dertil. Det er iøinefaldende, at den hele Værdi af en Forsikkring, beroer paa den Tiltro, der tilkommer den Forsikkrende. Men en Forsikkring, hvorfor ingen Person hefter, er derfor og uden al Værdi. Den der, uden at ville indestaae for sin Forsikkring, agter at virke paa Andre ved en saadan, maa derfor nødvendig tilføie den saadanne Grunde eller Oplysninger, som sætte dem, den skal virke paa, istand til selv at prøve den, for at de kunne faae en egen Overbeviisning. Nu ere de Candidater, som man paa det tilsigtede Sted har opstillet, saa godt som ubekjendte blandt Vælgerne her, og ligesom Jnseratet Jntet indeholder om de Egenskaber hos hine Mænd, der har bestemt Praponenten til at foreslaae dem, eller hvorledes slige Egenskaber af dem ere lagte for Dagen, saaledes indeholder det heller ikke Anviisning paa Nogen, der i saa Henseende kunde tilfredsstille Vælgernes Efterspørgseler. Kun om een af Candidaterne kunde saadant maaskee siges at være unødvendigt, fordi han er en offentlig Character, der som saadan tør ansees for at være almindelig bekjendt. Han er det dog kun som Organ for en Opposition, der fra mange Sider og af særdeles frisindede Mænd, er dadlet som altfor eensidig, og som den, der nedriver ved usømmelige Drillerier, hvad den bygger op ved sin Frimodighed. Kom det for Vælgerne i Ribe alene an paa, at fremsende en Repræsentant, der ikke blot kunde antages at ville staae fast paa en given Side i Kampen for de Jnteresser, der nu synes at opsluge alle andre, men som derhos med Kraft kunde søge at omstemme de mindre Faste af Modpartiet, saa vilde der vist være Grund til at henvende Opmærksomheden paa B. C. Men for det Første troer jeg, at hine vigtige Jnteressers Bedste kræver andre Hensyn, og dernæst troer jeg, at Vælgerne i Ribe ikke bør glemme alt Andet over dem. Det kan formodes, at dersom B. C.s Fortjenester af den Sag, som jeg gjerne kalder den gode, ikke taber ved at betragtes i Nærheden, saa vil det ingenlunde komme til at mangle ham paa Plads i Oestifternes Forsamling. Men jeg tvivler om, at det just bør eftertragtes, at Sagens Bannerførere skulle drage fra den ene Forsamling til den anden. Dersom det hos Repræsentanterne for saa stor en Deel af Staten, som den der udtaler sig i Viborg, var nødvendigt, at de skulle overtales eller med Jver paavirkes af Mænd, som dog ved Leven og Virken nærmere tilhøre en anden Deel, for at Det kunde udgaae som Repræsentationens Mening, der saalænge har gjenlydt som hele Folkets, saa vilde Jngen kunde fortænke Kongen deri, om han ængstedes ved at tage den vigtige Beslutning der attraaes: og det er jo dog kun til Kongens frie Overbeviisning om Nødvendigheden af at opfylde Folkets Ønsker, at vi kunne knytte Haabet om en ønskelig Udgang af den Bevægelse hvori vi leve. Dersom Ribe altsaa ikke, af sine egne Valgbare kan sende en Repræsentant, der kan rage frem blandt den gode Sags dygtige Ordførere, saa gjør den vist Sagen tilbørlig Tjeneste ved af sin Midte at sende een, som har Characterfasthed nok til ikke at slippe sin Mening, og som ikke krymper sig ved at udtale den, om han end ikke kan glimre ved talentfulde Foredrag; thi, at de, som kunne dette, nok alligevel ville findes i Forsamlingen, tør man vel haabe. Erindres det endnu, at det Valg, som nu skal gjøres, vil gjælde for en lang Tid, i hvilken Meget maa komme under Overveielse, som, om det end maatte være mindre vigtigt for det Hele, kunde være af stor Vigtighed for det Enkelte, erindres det, at Ribes Forhold, formedelst dens besynderlige Beliggenhed inde i en anden Statsdeel, ere saa særegne, at den neppe kan være tilfredsstillende repræsenteret af nogen Mand, der tilhører en anden Bye mere end denne, saa troer jeg det ogsaa forsaavidt klogere, at Wælgerne meere søge at finde den bedste af Byens egne Candidater, end at træffe et Valg blandt Andres; men det vilde da visselig ogsaa være ønskeligt, at ingen Mand, som kunde være valgbar naar han bortryddede de Hindringer som ere iveien derfor, undlod at lade sig optage blandt Candidaterne, selv om han i sin Beskedenhed ingenlunde ønskede, at han skulde være den dygtigste. Skulde det ikke destomindre findes nødvendigt at vælge en Fremmed til Repræsentant for Ribe, saa har jeg endnu den Erindring mod hiin Navneliste: at 4 af de 5 Candidater ere forsynede med Kgl. Bestallinger, hvilket vist aldrig, men især ikke efter den Forbindelse mellem Kongen og hans Tienere, som nylig er gjort gjeldende, kan være et godt Forhold.